На основу члана 92. и члана 97. став 4. Закона о планирању и изградњи („Службени гласник РС'', бр. 72/2009, 81/2009-исправка, 64/2010 - одлука УС, 24/2011, 121/2012, 42/2013 – одлука УС, 50/2013- одлука УС, 98/2013 – одлука УС ,132/2014…9/2020) и члана 40. Статута општине Чајетина, („Службени лист општине Чајетина“ бр.2/2019 ) Скупштина општине Чајетина на електронској седници одржаној 01. априла 2021. године, донела је

**ОДЛУКУ О ИЗМЕНИ И ДОПУНИ ОДЛУКЕ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА BALKAN G.S. CHANCE“ ДОО БЕОГРАД**

**Члан 1.**

Одлуком Скупштине општине Чајетина о уређивању грађевинског земљишта средствима инвеститора „BALKAN G.S. CHANCE“ ДОО БЕОГРАД, број02-121/2020-01 од 26. новембра 2020. године,прописано је да ће именовани инвеститор финансирати извођење следећих радова:

* радова на реконструкцији Краљевог трга и дела пешачке зоне тржног центра Златибор, у насељеном месту Златибор, на катастарским парцелама бр. 4615/2, и делова парцела број 4572/7, 4572/12, 7358/2, 7310/2, све КО Чајетина,

у свему према пројекту реконструкције Краљевог трга и дела пешачке зоне тржног центра Златибор, израђеном од стране предузећа „ДОМОВОЈ ПРОЈЕКТ“ ДОО из Плажана, општина Деспотовац, бр.пр. 014/2020-03 од 02.2020. године;

* израду пројектно-техничке документације за реконструкцију Краљевог трга и дела пешачке зоне тржног центра Златибор, у вредности од 1.000.000,00 динара.

Овом одлуком се постојећим радовима додају радови на уређењу површина јавне намене постављањем урбаног мобилијара и то:

* 47 металних жардињера, укупне предрачунске вредности 1.811.878,20 динара;
* 66 стубова, укупне предрачунске вредности 942.348,00 динара;
* 32 ђубријере укупне предрачунске вредности 703.648,00 динара;
* 30 клупа PKDB030 укупне предрачунске вредности 1.970.364,00 динара;
* 17 клупа PKDA016-A укупне предрачунске вредности 854.590,00 динара;
* 3 сета жардињера од 3 жардињере 1.428.886,80 динара,
* 30 клупа PKDA020-A, укупне предрачунске вредности 992.970,00 динара;
* 13 корпи за отпатке укупне предрачунске вредности 542,656.40 динара;
* 64 стубића STAB019, укупне предрачунске вредности 985,453.57 динара;
* 34 стубића са расветом укупне предрачунске вредности 631,596.24 динара;
* 84 клупа парапету тип 1 , укупне предрачунске вредности 2,404,205.50 динара;
* 40 корпи на стубу, укупне предрачунске вредности 1,099,120.00 динара;
* 10 уложака KOAB017, укупне предрачунске вредности 83,380.00 динара;
* 154.5 клупа на парапету тип 2, укупне предрачунске вредности 2,211,010.41 динара,

све укупно предрачунске вредности за урбани мобилијар 19.994.528,54 динара.

**Члан 2.**

 Мења се члан 2. Одлуке тако да уместо:

„На основу достављених и потврђених предмера и предрачуна из члана 1. ове одлуке, укупна предрачунска вредност радова износи **100.764.471,00 динара**, **без припадајућег ПДВ-а** којој се има додати износ од 1.000.000,00 динара на име израде пројектно-техничке документације.“

сада гласи:

„На основу достављених и потврђених предмера и предрачуна из члана 1. ове одлуке, укупна предрачунска вредност радова износи **100.764.471,00 динара**, **без припадајућег ПДВ-а** којој се има додати вредност урбаног мобилијара од **19.994.528,54 динара** као и износ од **1.000.000,00** динара на име израде пројектно-техничке документације.“

**Члан 3.**

У преосталом делу Одлука о уређивању грађевинског земљишта средствима инвеститора „BALKAN G.S. CHANCE“ ДОО БЕОГРАД, број02-121/2020-01 од 26. новембра 2020. године остаје неизмењена.

**Члан 4.**

 Ова одлука ступа на снагу даном доношења а биће објављена у ''Службеном листу општине Чајетина''.

***Образложење***

Одлуком Скупштине општине о уређивању грађевинског земљишта средствима инвеститора „BALKAN G.S. CHANCE“ ДОО БЕОГРАД, број02-121/2020-01 од 26. новембра 2020. године прописано је да ће именовани инвеститор финансирати извођење радова на реконструкцији Краљевог трга и дела пешачке зоне како је то у члану 1. описано.

У циљу комплетног уређења предметне површине јавне намене потребно је извршити постављање урбаног мобилијара према количинама и ценама како је наведено у члану 1. а ближе дефинисано у приложеном предмеру и предрачуну који чини саставни део ове одлуке.

Допуном Одлуке се прописаним радовима додају радови на уређењу површина јавне намене постављањем урбаног мобилијара док се изменом увећава износ укупне предрачунске вредности радова у смислу додатих радова.

**СКУПШТИНА ОПШТИНЕ ЧАЈЕТИНА**

**Број: 02-45/2021-01 од 01.априла 2021. године**

**ПРЕДСЕДНИК**

 **Скупштине општине,**

*Арсен Ђурић*